吼實啲落班馬 隨時食晒頭尾胡！
2024年05月13日 13:52
東網電視
更多新聞短片
「南區旺」(外)埋門有拍跳試草地。
嚟到季尾階段，啲落班馬都會有啲優勢，好似啱啱禮拜六就見到「旌鷹」落到四班爆出36倍冷W。到咗今期跑馬地賽事，有唔少場次都見到有落班馬上陣，當中頭場五班谷草1200米同埋三班谷草1200米，黃智弘分別為兩匹落班馬「南區旺」、「紫雲冰」效力，呢兩隻馬都係牌面角色，值得捧場兼隨時可以包括頭尾胡。
先講吓頭場嘅「南區旺」，雖然呢匹4歲澳洲PPG跑咗兩季都未贏，但今季復出後都試過喺四班谷草1200米跑第2名，輸畀依家喺三班嘅「太陽拍檔」，依家可以落到五班，仲要用黃智弘減7磅，真係非常着數。
至於尾場「紫雲冰」上仗喺二班泥地1200米輸完後，獲減1分可以返回三班，今次回師強項谷草1200米，仲要抽2檔好位，除埋冇咩幫助嘅眼罩，值得留意。